钦定古今图书集成/理学汇编/文学典/第129卷 > 《临文》张耒
## 钦定古今图书集成/理学汇编/文学典/第129卷 > 《临文》张耒

“一病废百嗜，好文心未忘。”南窗纳虚明，罗列陈缣缃。
茫昧考巢燧，典章断虞唐。清妍进屈景，隽永旌苏张。
少狂不自料，遇事形文章。误逢作者叹，固复力披攘。
蹉跎生白发，始抽石室藏。粗见汉家事，濡毫时否臧。
文词比工祝，不殊公卿行。何用疲心精，舍本弃耕桑。
读赋意凌云，律令尊张汤。荣华系遇合，才技无短长。
颇师老氏术，抱朴和其光。无营以卒岁，刻意翰墨场。